ตัวแทนแชมป์ปั๊มเบี้ยประกัน
คปภ.เผยช่องทางตัวแทนยังนำขายเบี้ยประกันชีวิต
10 ต.ค. 2555

คปภ.เผยช่องทางตัวแทนยังนำขายเบี้ยประกันชีวิต
นายประเวช องอาจสิทธิกุล เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า ในช่วง 7 เดือนแรกของปีนี้ 
เลขการรับประกันชีวิตจำแนกตามช่องทางการจำหน่าย ในช่วงเดือนมกราคมกรกฎาคม 2555 มีการขายกรมธรรม์ประกันชีวิตผ่านช่องทางต่างๆ รวม จำนวนทั้งสิ้น 3,265,399 กรมธรรม์ ขยายตัวจากช่วงเดียวกันของปีก่อน 9.9% มีเบี้ยประกันชีวิตรับทั้งสิ้น 213,826 ล้านบาท ขยายตัวถึง 18.40% ซึ่งส่วนหนึ่งน่าจะเป็นผลจากประชาชนมีความตื่นตัวต่อความเสี่ยงต่างๆ ที่เพิ่มสูงขึ้น โดยเฉพาะอย่างยิ่งด้านภัยธรรมชาติ จึงทำให้ตระหนักถึงความสำคัญในการทำประกันชีวิตมากขึ้น 
ทั้งนี้ ช่องทางตัวแทนยังคงได้รับความนิยมสูงสุด 2,517,729 กรมธรรม์ คิดเป็น 77% ของกรมธรรม์รวมทุกช่องทาง และขยายตัวจากช่วงเดียวกันของปีก่อน 6.5%
เป็นเบี้ยประกันชีวิตจำนวน 122,162 ล้านบาท คิดเป็นสัดส่วนร้อยละ 57.13 ของเบี้ยประกันชีวิตรับรวมทุกช่องทาง ขยายตัวจากช่วงเดียวกันของปีก่อนร้อยละ 11.13 รองลงมา ได้แก่ การขายผ่านธนาคาร หรือแบงก์แอสชัวรันส์ มี 504,903 กรมธรรม์ หรือ 15.4% ของกรมธรรม์รวมทุกช่องทาง ขยายตัวจากช่วงเดียวกันของปีก่อน 34.2% มีเบี้ยประกันชีวิตทั้งสิ้น 77,027 ล้านบาท คิดเป็นสัดส่วนร้อยละ 36.02 ของเบี้ยประกันชีวิตรับรวมทุกช่องทาง ขยายตัวจากช่วงเดียวกันของปีก่อนถึงร้อยละ 34.16 ถือเป็นช่องทางขายที่ได้รับความนิยมเพิ่มสูงขึ้นต่อเนื่อง
สำหรับการขายผ่านทางโทรศัพท์มี 192,392 กรมธรรม์ หรือ 5.9% ของกรมธรรม์รวมทุกช่องทาง ขยายตัวจากช่วงเดียวกันของปีก่อน 8.3% มีเบี้ย 6,449 ล้านบาท ขยายตัวจากช่วงเดียวกันของปีก่อน ร้อยละ 12.23 ส่วนการขายผ่านช่องทางอื่นๆ เช่น ระบบอินเทอร์เน็ต และร้านสะดวกซื้อ มี 36,876 กรมธรรม์ หรือ 1.1% ของกรมธรรม์รวมทุกช่องทาง
อย่างไรก็ตาม ประเภทผลิตภัณฑ์ที่มีอัตราการขยายตัวของเบี้ยประกัน ภัยมากที่สุด คือ แบบตลอดชีพเติบโต 40.6% และแบบบำนาญเติบโต 41.7% เมื่อเทียบกับช่วงเดียวกันของปีก่อน แสดงให้เห็นว่าประชาชนมีความเชื่อมั่นในการออมเงินผ่านการประกันชีวิตมากขึ้น